hu hu fr es gl en en en en en hu hu hu hu hu hu hu hu hu hu hu hu hu en hu hu hu hu hu hu hu hu hu fr es en es it es hu hu hu hu hu hu en en fr fr ca ca en ca en ca en en fr es gl en en en en en hu hu hu en hu hu de en hu es es es en hu hu hu hu hu hu hu hu hu hu hu hu es hu hu hu hu hu en hu hu hu hu hu hu it hu hu hu hu en hu hu hu hu en hu hu hu fr hu hu hu hu hu en hu hu hu en hu hu hu hu nl hu hu hu hu de hu hu hu hu en hu hu hu hu hu fr hu hu hu hu it hu hu hu hu hu hu az es en de en it fr fr en hu en uk de hu hu hu en fr es gl en en en en en
MotoGP-ből a WSBK sorozatba - kiknek jött be a váltás eddig? - P1race.hu
Üdvözöljük! Jelentkezzen be a fiókjába
Forgot your password? Get help
A jelszót email-ben küldjük el.
MotoGP - 🇬🇧 Brit Nagydíj
MotoGP - 🇦🇹 Osztrák Nagydíj
MotoGP - 🇸🇲 San Marinói Nagydíj
MotoGP - 🇪🇸 Aragón Nagydíj
MotoGP - 🇯🇵 Japán Nagydíj
MotoGP - 🇹🇭 Thai Nagydíj
Superbike - 🇨🇿 Most 1.verseny
Superbike - 🇫🇷 Magny-Cours 1.verseny
Superbike - 🇪🇸 Catalunya 1.verseny
Superbike - 🇵🇹 Portimao 1.verseny
SuperSport - 🇪🇸 Catalunya 1.verseny
🇬🇧 Brit Superbike - Oulton Park sprint
SuperSport - 🇪🇸 Catalunya 2.verseny
🇬🇧 Brit Superbike - Oulton Park 2.verseny
🇬🇧 Brit Superbike - Oulton Park 3.verseny
KezdőlapMotoGPMotoGP-ből a WSBK sorozatba - kiknek jött be a váltás eddig?
Fotó: World Superbike Media
MotoGP-ből a WSBK sorozatba – kiknek jött be a váltás eddig?
A most hétvégén induló WSBK kezdete előtt, bizonyára sok motorsport-rajongónak megfordul a fejében, hogy az újonnan érkező vagy már néhány szezont teljesítő, korábbi MotoGP sztárok hogy fognak teljesíteni az idei esztendőben.
A MotoGP már javában zajlik, most pedig a 2022-es WorldSBK bajnokság is kezdetét veszi az április 9-10-i aragóniai nyitófutammal.
Van egy újonca a kategóriának, Iker Lecuona személyében, aki a királykategóráról vált a WSBK mezőnyébe. Vajon ő inkább Max Biaggi vagy Randy de Puniet sorsára jut majd a világbajnoki sorozatban?
Jelen állás szerint 23 versenyzőből fog állni a kategória rajtrácsa, köztük számos kiemelkedő újonc, akik között két  korábbi GP-sztár is szerepel Lecuona mellett:  a Moto2-es Xavi Vierge, az ex-Tech 3 Yamaha/KTM MotoGP-s Hafizh Syahrin .
Talán közülük Lecuona szereplése váltja ki a legnagyobb érdeklődést. A még mindig nagyon fiatal, 23 éves versenyző számára vitathatatlanul szerencsétlen fejlemény, hogy távoznia kellett a királykategóriából. A spanyol kategóriaújonc versenyző a HRC csapatánál fog versenyezni, csapattársa a GP középső osztályából érkező Xavi Vierge lesz.
Iker Lecuona a WSBK versenygépen Fotó: World Superbike Media
Sokan gondolhatják azt, hogy aki a MotoGP mezőnyéből érkezik a Superbike világába, borítékolhatóan sikeres lesz ebben a kategóriában. A történelem azonban erre rácáfol, számos példa van arra a Superbike sorozat múltjában, amikor a királykategóriás tapasztalat semmit nem jelentett és nem következett egy sikeres WSBK pályafutás a versenyzők számára.
Azonban három versenyzőnek (ezen felül két 500 köbcentiben szereplő pilótának) sikerült Superbike világbajnokká válni MotoGP-s pályafutás után – Sylvain Guintoli, Max Biaggi, Carlos Checa felértek a csúcsra ebben a géposztályban.
A visordown.com oldal segítségével egy csokorba szedtük a 2002-es MotoGP éra óta azokat a versenyzőket, akik az elmúlt évtizedben mindannyian a MotoGP-ből érkeztek nagy reményekkel WorldSBK-ba (néhányan a BSB-n keresztül)… vegyes eredményekkel!
A versenyzők, akik sikeresek lettek a kategóriában….
3 szezon (aktív versenyző), 16 győzelem (2019-es WorldSBK második helyezett)
Bautista superbike-os története még mindig tart, sőt az előszezoni tesztek alapján úgy tűnik, hogy lehet esélye megnyerni az idei sorozatot a Ducati csapattal való újraegyesülése után. A spanyol versenyző 2019-ben debütált a sorozatban. Nem is akárhogyan, hiszen berobbant első szezonjában, zsinórban 11 győzelmet aratva. Ekkor mindenki azt várta, hogy úthengerként megy át a mezőnyön egész évben, de végül nem így történt.
Hirtelen és óriási formahanyatlása a bajnoki címébe került, annak ellenére, hogy 16 győzelemmel zárta az évet, amivel statisztikailag még mindig a sorozat egyik legsikeresebb versenyzője. Ezután a gyári támogatású HRC csapathoz igazolt, ami nem hozta meg számára az áhított sikert, mindössze három dobogós helyezést tudott elérni.
Azt, hogy az idei évben mire lesz képes az idei szezonban a Ducati Panigale V4 nyergében, meglátjuk a hétvégén induló futam során.
3 szezon (aktív versenyző), 13 győzelem (2020 WorldSBK második helyezett)
Annak ellenére, hogy a visszavonulással kacérkodott, miután az Apriliával való szakítása után kikerült MotoGP-ből, Scott Redding Superbike-versenyzőként folytatta motorversenyzői pályafutását. A MotoGP különböző géposztályaiban 10 évet húzott le, így tapasztalt pilótának minősült.
Guintolihoz hasonlóan Redding is a brit bajnokságon keresztül érkezett meg a világbajnoki mezőnybe. 2020-ban a Ducati színeiben kezdte meg WSBK szereplését. Azonnal versenyképes volt, a 2020-as szezonban  Jonathan Rea legnagyobb kihívója volt bajnoki címért. Az utolsó fordulóig küzdöttek Estorilban, de végül be kellett érnie a tabella második helyezésével.
Redding 2021-ben is a bajnoki címért hajtott, de több futamgyőzelme ellenére alulmaradt a Razgatlıoğlu és Rea közötti csatában.
A 2022-es évadot a BMW gépén kezdi meg. Hogy ez mennyire volt jó döntés, hamarosan ki fog derülni.
Fotó: World Superbike Media
6 szezon, 2 bajnoki cím, 21 győzelem (2010, 2012 WorldSBK bajnok)
Ami a MotoGP-nek veszteséget, az a Superbike-nak nyereséget hozott, amikor 2007-ben Max Biaggi elköszönt a királykategóriától, hogy a Supebike-ban folytassa pályafutását, ami előkészítette az utat több MotoGP sztárnak, nevezetesen Marco Melandrinak és Nicky Haydennek.
A Suzukival való debütálásakor aratott győzelme megmutatta, hogy mire lehet képes a WSBK sorozatban. Biagginak azonban 2010-ig kellett várnia, hogy megszerezze első bajnoki címét a géposztályban – összességében az ötödik világbajnoki címét -, miután az Aprilia projektet az RSV4 második szezonjában dicsőségre vezette. Egy második bajnoki cím következett 2012-ben, mielőtt Biaggi visszavonult az aktív motorversenyzéstől.
Fotó: World Superbike Media
6 szezon, 1 bajnoki cím, 24 győzelem (2011 WorldSBK bajnok)
A MotoGP-ben soha nem volt a jó helyen a megfelelő időben. A WorldSBK váltás azonban festői hasonlattal élve egy üres vászon volt számára, ahonnan Carlos Checa újrakezdhette, és ő meg is ragadta a lehetőséget.
Checa csak a (félig) privát Althea Ducati csapathoz való átigazolás után tudott kibontakozni, és a karrierje végét jelző várakozásokat megcáfolva 2011-ben meg sem állt a bajnoki címig. Összesen 24 WorldSBK-győzelméből 22-t a Ducati versenygépen aratta három szezonon keresztül, mielőtt 2013 közepén befejezte pályafutását.
Fotó: World Superbike Media
7 szezon, 22 győzelem (2011-ben WorldSBK második helyezett)
A MotoGP-ben 2003-ban kezdett versenyezni. Legnagyobb sikereit a királykategóriában a Gresini Racing csapatával érte el, 2005-ben dobogóra is tudott állni. Bár Marco Melandri sosem lett a Superbike bajnoka, azonban többször sikerült az első háromban végeznie 2011-ben. 2015-ben tett még egy próbát a MotoGP-ben, de nyolc futam után végleg búcsút intett a kategória küzdelmeinek. Számos csapatnál szerepelt, a Yamahától a BMW-n át a Ducati csapatáig, majd 2019-ben a visszavonulás mellett döntött. Melandri 2012 és 2018 között soha nem végzett az első ötben az összetettben, ehhez újonc évében volt legközelebb.
Fotó: World Superbike Media
7+ szezon, 9 győzelem (2014 WorldSBK bajnok)
Bár soha nem volt a MotoGP sztárja, a Pramac Racinggel megbízható középmezőnybeli versenyzőnek számított, ez a puszta következetesség minden bizonnyal jól jött, amikor végre a WorldSBK-ban is megvolt a gépezet, hogy megmutassa tehetségét. 2000 és 2008 között szerepelt a MotoGP előtti és MotoGP érában, 250 köbcentis kategóriában, illetve a királykategóriában is. 170 WorldSBK-s indulásból Guintoli mindössze 12 alkalommal nem ért célba, így elég stabil versenyzőnek számított.
Szigorúan véve Sylvain Guintoli MotoGP-ből a WorldSBK-ba való átlépése a Brit Superbike-bajnokságon keresztül történt. Itt a Suzuki versenygépén motorozott, de ekkor fél szezonja ráment egy sérülésre.
A nagy áttörést az Aprilia hozta meg számára 2013-ban, amikor a harmadik helyen végzett a WSBK-ban. 2014-ben elérte a hőn áhított bajnoki címet, miután a 40 futamból egy kivételével mindegyiken pontot szerzett.
Fotó: World Superbike Media
1+ szezon, 1 győzelem
Nicky Hayden bimbózó WorldSBK-karrierje mindig is a “mi lett volna, ha” kérdése lesz. 2016-ban kezdte meg pályafutása új fejezetét a Superbike világbajnokságon, azonban 2017-ben bekövetkezett tragikus halála miatt sosem tudjuk meg sajnos, hogy mit hozhatott volna még neki ez a géposztály. A WorldSBK-ban eltöltött rövid, másfél szezonos időszaka alatt minden jel arra mutatott, hogy a későbbiekben bajnokká is válhatott volna. 2016-ban ő szerezte a Honda utolsó sorozatbeli győzelmét.
Fotó: World Superbike Media
1 szezon, 1 győzelem (összetettbeli 6. helyezés)
Bár nem töltött el sok időt a WSBKban – mindössze egy évadot -, de nem feledkezhetünk meg róla sem. 1986 és 2007 között versenyzett a MotoGP és az előtte lévő éra több sorozatában is. 2006-ban, 36 esztendősen váltott a Superbike sorozatra a Honda színeiben, ahol egyetlen évadában 1 futamgyőzelemmel, 6 dobogós helyezéssel a pontversenyben a 6. helyen végzett. Ezután újra visszatért a MotoGP-be, ahol sikerült egy dobogós helyezést elérnie Mugelloban Rossi és Pedrosa mögött.
Fotó: World Superbike Media
És a versenyzők, akiknek nem sikerült….
1 szezon, legjobb helyezés: 7. hely (2015 WorldSBK – 18. pozíció az összetettben)
Miután nyolc szezont töltött a MotoGP-ben különböző gépeken, sokan úgy tekintettek de Puniet 2015-ben a WorldSBK-bajnokságba való átlépésére, mint egy lehetőségre, hogy újra megmutassa tehetségét.
A francia sosem tudott belelendülni igazán a WorldSBK-ba a Suzuki GSX-R1000 nyergében. Egész évben mindössze két top tízes helyezést ért el, csapattársa, Alex Lowes klasszisokkal jobban teljesített.
Fotó: World Superbike Media
1 részszezon, legjobb helyezés: 6. hely  (2017 – 14.pozíció az összetettben)
MotoGP dobogósként és Moto2-bajnokként került 2017-ben Stefan Bradl a Honda kötelékében.
Sérülés hátráltatta egyetlen WorldSBK-s szezonját, de ettől függetlenül is küszködött a kategóriában. Mindössze egyetlen alkalommal jutott be a legjobb hatba, miközben csapattársa Hayden futamgyőzelmet is tudott szerezni.. A Honda azonban még mindig nagyra értékeli a munkáját, mint tudjuk, a királykategóriában ő Marc Márquez legfőbb helyettese (adott is neki munkát rendesen az elmúlt években a hatszoros világbajnok versenyző).
Fotó: World Superbike Media
1+ szezon, legjobb eredmény: 9. hely  (2008 WorldSBK – 20. hely összetettben)
Makoto Tamada valószínűleg jobb szereplésben bízott a Superbike sorozat mezőnyében. A japán versenyző WorldSBK futamgyőztes tudott lenni – három alkalommal. Ezeket az elsőségeket szabadkártyásként húzta be 2001-ben és 2022-ben Japánban.
Ezután Tamada a MotoGP karrier mellett döntött, és öt szezon alatt két győzelmet szerzett, így joggal kellett remélte, amikor 2008-ban a WSBK-ra váltott, hogy a győzelmekért fog harcolni.
A Kawasaki ZX-10R azonban nem volt versenyképes, és annak ellenére, hogy a szezon elején a legjobb tízbe került, az év második felében egyetlen pontot sem szerzett. 2009-ben is indult a bajnokságon, de egy baleset következtében olyan sérülésekkel kellett megküzdenie, amelyek véget vetettek nemzetközi versenyzői karrierjének.
Fotó: World Superbike Media
1 szezon, legjobb eredmény: 9. hely  (2016 WorldSBK – 18. hely összetettben)
Öt szezonnyi MotoGP-s tapasztalattal rendelkezik. Annak ellenére, Karel Abraham nem volt az élmezőny tagja a királykategóriában, remélhette, hogy ez a tapasztalat segítségére lesz, amikor 2016-ban debütált a WorldSBK-ban a Milwaukee BMW csapatnál.
Fotó: World Superbike Media
Abraham legjobb esetben is csak a középmezőnyben tudott versenyezni, és csapattársa, Josh Brookes sokkal jobban teljesített nála. Ezután Brookes visszatért a BSB-be, Abraham pedig a MotoGP-be, és még három szezont töltött ott, mielőtt 2019-ben befejezte pályafutását.
1 szezon, legjobb eredmény: 9. hely  (2021 WorldSBK – 16. hely összetettben)
Ő egy versenyző, aki a Moto2-es világbajnoki sikere után a királykategóriában nem tudott sikeres lenni – annak ellenére, hogy öt szezonon át próbálkozott. Tito Rabat 2021-ben a WorldSBK-ba érkezett, hogy újra sikereket érjen el.
A spanyolhoz nagy remények fűződtek, nem utolsósorban azért, mert 2020-ban majdnem a gyári KRT Kawasaki ZX-10RR-ben kötött ki Rea mellett, mielőtt úgy döntött, hogy újra az Avintia Racinghez szerződik a MotoGP-ben. A Barni Racing szatellitcsapat gépén, a majdnem gyári Ducati Panigale V4 R-en azonban a középmezőnynél előrébb nem tudott eljutni.
Mindössze két top tízes helyezést ért el, ami Rabat távozását eredményezte az év közepén A szezon utolsó fordulóira visszatért a Puccetti Kawasakival. A 2022-es Superbike világbajnokság mezőnyében már nem szerepel, a spanyol bajnokságban találkozhatunk vele (ESBK).
Fotó: World Superbike Media
Hogy lesz-e MotoGP versenyzőből újra világbajnok a Superbike-ban? Az a rövidesen kezdődő, izgalmasnak ígérkező szezonban kiderül.
Előző cikkMiller nem tudja, mihez kezd 2022 után
Következő cikkZarco: Engem is meglepett ez a köridő
Copyright © 2022 Racingline.hu Kft.